Bago pa man ‘nag-sing-along’ si Rabusa sa Upper House, maraming repormang ipinatupad si Department of Budget and Management (DBM) Secretary Butch Abad sa disbursement ng pondo. Ang ‘savings’ ng Defense department ay nakalistang personnel services (PS) sa ilalim ng kategoryang ‘unfilled’ (vacated uniformed at non-uniformed positions) -- ito’y inire-release lamang sa filled position.
Hindi barya ang numerong nakolekta ni PNoy sa 7-day trip sa Estados Unidos, pinakamalaki ang $1 bilyong ‘renewable energy’ na naisara ni Department of Energy (DOE) Sec. Rene Almendras. Take note: nabawasan ng timbang si Sec. Almendras, hindi dahil puro burger at hotdog ang kinain ng Philippine delegation kundi sa walang kapagurang pagtatrabaho, animo’y ordinaryong staff sa bawat activities ni PNoy.